Pierre Korkie leef sê bronPierre Korkie Pierre Korkie, wat deur Al-Kaïda millitante in Jemen ontvoer en as gyselaar aangehou word, is steeds lewendig, het ŉ regeringsgesinde burgermagleier aan AFP gesê. Korkie is in Mei saam met sy vrou, Yolande, in Taiz in Jemen ontvoer. Yolande is verlede maand vrygelaat. Die ontvoerders het vroeër gedreig om Korkie om die lewe te bring indien hulle nie ŉ losprys van R32 miljoen betaal word nie. Die aanvanklike sperdatum was 17 Januarie en die ontvoerders het dit later na 8 Februarie verleng. “Die Suid-Afrikaner wat deur Al-Kaida ontvoer is, is lewendig en word in die Al-Mahfad-streek aangehou,” het Hussein al-Wuhayshi aan AFP gesê. Wuhayshi het volgehou dat sy inligting bevestig is en dat millitante steeds die losprys eis. Hy kon egter geen verdere besonderhede gee nie. Die noodlenigingsorganisasie Gift of the Givers het Donderdag gesê hulle het nog nie weer ŉ woord van Korkie se ontvoerders gehoor nie. Lees alles oor Pierre Korkie.